Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

VARĖNOS ,,PASAKOS“ VAIKŲ LOPŠELIS-DARŽELIS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos pavadinimas)

\_\_\_\_\_\_\_\_\_\_\_\_\_\_\_\_Rosita Janina Svetikienė\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**METŲ VEIKLOS ATASKAITA**

2023-01-20 Nr. \_\_\_\_\_\_\_

(data)

\_Varėna

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Varėnos ,,Pasakos“ vaikų lopšelio-darželio 2022-2024 m**. strateginio plano misija** – darželis, kuriame pedagogai ir bendruomenė padeda vaikui augti, bręsti, skleistis tobulėti, tapti laimingu ir gebančiu įgyvendinti savo prigimtines galias, kur ugdymo procesas orientuotas į sveikatos vertybes bei kasdieniniam gyvenimui ir sėkmingam mokymuisi mokykloje būtinų kompetencijų ugdymą.Išskiriami šie įstaigos 2022 m. veiklos prioritetai, kuriais vadovaujantis planuojamos lėšos strateginio veiklos plano programoms įgyvendinti:1.Ugdymo kokybės užtikrinimas stiprinant pedagogų profesinį kapitalą ir modernizuojant švietimo įstaigų aplinką.**Strateginis tikslas - sudaryti palankias sąlygas išsilavinusios, aktyvios, saugios ir sveikos visuomenės ugdymui, plėtoti inovatyvią švietimo sistemą, ugdančią aktyvią ir kūrybingą asmenybę.**Įgyvendinant šį strateginį tikslą, vykdoma Žinių visuomenės plėtros programa.**Programos tikslas - užtikrinti ugdymo(si) sąlygas, formų, programų įvairovę ir kokybę.** Programos įgyvendinimui naudojami du uždaviniai**.****01 uždavinys: Sudaryti sąlygas įgyvendinti ugdymo planus pagal ikimokyklinio** **ir priešmokyklinio ugdymo.**Vykdant šį uždavinį, buvo sudarytos sąlygas įgyvendinti ugdymo planus ir programas ikimokyklinio ugdymo mokykloje.**01 uždavinio įgyvendinimo priemonė: Priemonei skirtas lėšas naudojome ugdymo programų įgyvendinimui, ugdymo sąlygų užtikrinimui**.Šiai priemonei skirtos lėšos naudojamos ugdymo planui įgyvendinti, mokymo priemonėms įsigyti, mokinių pažintinei veiklai ir profesiniam orientavimui, mokytojų ir kitų ugdymo procese dalyvaujančių asmenų kvalifikacijai tobulinti, informacinėms ir komunikacinėms technologijoms diegti ir naudoti, ugdymo procesui organizuoti ir valdyti, švietimo pagalbai teikti, ugdymo aplinkai išlaikyti ir einamajam remontui atlikti, vaikų maitinimui organizuoti.**01 uždavinio įgyvendinimo priemonė: Ikimokyklinio ir priešmokyklinio ugdymo paslaugų prieinamumo užtikrinimas.**Šiai priemonei įgyvendinti skirtos lėšos naudojamos ugdymo procesui organizuoti ir valdyti, švietimo pagalbai užtikrinti bei ugdymo finansavimo poreikių skirtumams tarp mokyklų sumažinti.**02 uždavinys: gerinti pagalbos mokyklai, mokiniui ir šeimai kokybę ir prieinamumą, ugdant specialiųjų poreikių ir psichologinių bei elgesio problemų turinčius mokinius ir vaikus.**Vykdant šį uždavinį, buvo teikiama pagalba, profesionaliai diagnozuojant specialiųjų ugdymo(si) problemų turinčius vaikus, konsultuojant jų šeimas, pedagogus, sumažinta rizikos veiksnių įtaka. Buvo užtikrintas kompleksinės pagalbos prieinamumas ikimokyklinio ir priešmokyklinio amžiaus vaikams bei jų šeimoms.**02 uždavinio įgyvendinimo priemonės:****01. vaikų vystymosi raidos sutrikimų diagnostika.**Priemonei skirtas lėšas naudojome pedagoginei-psichologinei, specialiajai pagalbai vaikams teikti, vaikų vystymosi raidos sutrikimų diagnostikai vykdyti.**02. Kompleksinės pagalbos prieinamumo užtikrinimas.**Šiai priemonei skirtas lėšas naudojome švietimo pagalbai, socialinei paramai, sveikatos priežiūros paslaugoms savivaldybės administracijos direktoriaus 2017 m. kovo 9 d. įsakymu Nr. DV-225 „Dėl lėšų, skirtų kompleksinės pagalbos prieinamumo užtikrinimui, panaudojimo tvarkos aprašo patvirtinimo“ nustatyta tvarka.**03 Programos tikslas - gerinti švietimo įstaigų materialinę bazę ir užtikrinti saugią ugdymo(si) aplinką.**Siekiant šio tikslo, vykdomas uždavinys:**01 uždavinys: vykdyti švietimo įstaigos pastato renovaciją ir aplinkos modernizavimą, užtikrinant atitikimą higienos normoms pagal kontroliuojančių institucijų reikalavimus.**Įgyvendinant šią priemonę bei vykdant projekto „Varėnos „Pasakos“ vaikų lopšelio-darželio pastatomodernizavimas“, finansuojamo pagal 2014–2020 metų Europos Sąjungos fondų investicijų veiksmų programą, veiklas, 2022 m. buvo įsigyta vaikų kūrybiškumą ugdančią įrangą.Gavus paskolą pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, pradėta modernizuoti vaikų lopšelio-darželio pastato išorinius atitvarus, šildymo, vėdinimo, karšto vandens tiekimo ir apšvietimo sistemas, apšiltinti rūsio perdangas ir pastoges, numatyta pakeisti netinkamus langus ir išorės duris. 2022 m. pradėti pastato išorės modernizavimo darbai. Bendra preliminari šių darbų vertė – 930,1 tūkst. Eur, iš jų paskolos lėšos – 539,1 tūkst. Eur, savivaldybės biudžeto lėšos – 391,0 tūkst. Eur.**2022 m. veiklos tikslas** – kurti saugų, kokybišką, vaiko raidą atitinkantį ikimokyklinį ir priešmokyklinį ugdymą bei padėti jam pasirengti mokytis pagal pradinio ugdymo programą.**Uždaviniai:** 1. Saugoti ir stiprinti vaikų fizinę, emocinę, psichinę sveikatą.2. Integruoti ir įtraukti į ugdymo procesą karo pabėgėlių vaikus.3. Įrengti ir/ar atnaujinti ugdymo(si) erdves.4. Skatinti pedagogų ir ugdytinių atvirumą naujovėms ir inovacijoms ugdymo procese.5. Užtikrinti pozityvų įstaigos administracijos, pedagogų bendradarbiavimą su tėvais, didinant jų įsitraukimą į įstaigos veiklą.1. Laikydamiesi įstaigos tradicijų, tobulindami vaikų sveikatos saugojimo įgūdžius, mokėmės sveikai ir saugiai gyventi, ugdymosi veiklą individualizavome ir diferencijavome pagal kiekvieno vaiko individualius gebėjimus, su pedagogais ir vaikais dalyvavome sveikos gyvensenos tradiciniame renginyje - sveikos gyvensenos savaitėje „Augame sveiki“, kurios metu vyko įvairūs sveikatinimo renginiai. Jų metu vaikai išmoko sveikai gyventi, maitintis, saugiai judėti, taisyklingos laikysenos, patyrė teigiamų emocijų, ugdėsi komunikavimo, sveikatos saugojimo, meninio ugdymo, pažinimo kompetencijas, bendradarbiavimo ir socialaus bendravimo įgūdžius. Dalyvaudami ,,Lietuvos mažųjų žaidynės 2022“ didinome IU ir PU amžiaus vaikų fizinį aktyvumą, tenkinant prigimtinį judėjimo poreikį, prisidėjome prie Lietuvos IU įstaigų pedagogų tarpusavio bendravimo ir bendradarbiavimo, profesinės paramos ir pagalbos, ugdant sveikus ir fiziškai aktyvius vaikus.Pedagogai ir ugdytiniai dalyvavo respublikiniame projekte ,,Lietuvos mažųjų žaidynės 2022“ (2022-01-14 direkt. įsak. Nr. V-1-6), rajoniniame sveikatingumo renginyje ,,Vaikystės sparnai“ (2022-09-02 direkt. įsak. Nr. V-1-36). Projekto tikslas – didinti vaikų fizinį aktyvumą, taikant inovatyvias fizinio ugdymo formas. Uždaviniai – parengti ir vykdyti reguliarias virtualias fizinio aktyvumo pamokėles; organizuoti ikimokyklinio amžiaus vaikų fizinį aktyvumą ir pozityvias patirtis skatinančius renginius (festivalius), supažindinti pedagogus su fizinį aktyvumą skatinančių veiklų organizavimo metodikomis. Įstaigos ugdytiniai ir du pedagogai vyko į RIUKKPA organizuojamą renginį – šventę ,,Futboliuko Kalėdos 2022“ Kauno m. (2022-12-07 direkt. įsak. Nr. V-1-64).2022 m. koordinavau įstaigos pedagogų dalyvavimą tarptautiniame projekte „Gižycko ir Varėnos bendradarbiavimas skatinant socialinę įtrauktį, kovą su skurdu ir diskriminacija“ įgyvendinime (2022-05-09 direkt. įsak. Nr. V-1-19). Šis projektas įgyvendinamas pagal Interreg V-A Lietuvos ir Lenkijos bendradarbiavimo per sieną programą. Šio projekto veiklos: edukacinių-lavinamųjų priemonių įsigijimas, bendrų renginių (Lietuvos ir Lenkijos) darželiuose organizavimas, mokymai auklėtojams. Savivaldybei tenkanti projekto vertė – 248,65 tūkst. Eur, iš jų Europos Sąjungos lėšos – 211,35 tūkst. Eur, valstybės ir savivaldybės biudžetų lėšos – po 18,65 tūkst. Eur. Įgyvendinę šių programų priemones, atnaujinome inventorių ir bazę, todėl galėjome teikti kokybiškesnes paslaugas savo bendruomenės nariams, geriau tenkinti pažinimo, saviraiškos poreikius.Nuo 2001 m. kovo 9 d. esame Respublikinės ikimokyklinių įstaigų darbuotojų asociacijos ,,Sveikatos želmenėliai“ nariai. Nuo 2015 m. dalyvaujame RIUKKPA veikloje. Priklausome sveikos gyvensenos darželių tinklui, todėl RIUKKPOS veikla mums yra itin reikšminga, ugdant ikimokyklinio amžiaus vaikus, diegiant jiems sveikos gyvensenos igūdžius, vertybines nuostatas: reiklumą, iniciatyvumą, kūrybiškumą, komandinę dvasią, profesionalumą, atsakomybę, pedagogams dalinantis savo patirtimis fizinio aktyvumo skatinimo srityje.2. 2022-03-25 dieną pradėjome integruoti ir ugdyti karo pabėgėlių – ukrainiečių vaikus. Iš viso į ugdymo įstaigą priėmėme 14 karo pabėgėlių vaikų. Visiems buvo suteikta kompleksinė pagalba ir 3 mėn. šie užsieniečių vaikai ugdėsi nemokamai. 3. Siekiant užtikrinti ugdymo kokybę ir pagerinti ugdymo sąlygas, įrengėme nusiraminimo – ramybės kampelius grupėse. Ramybės kampelis – tai vieta, kur vaikas bando nusiraminti, išeiti iš streso būsenos, atsipalaiduoja, išsivaduoja iš neigiamų emocijų ir vėl grįžta į kolektyvą. Ugdytiniai vyko į spektaklius, koncertus, filmus (VšĮ ,,Vilniaus Keistuolių teatras“, ,,Drakoniuko teatras“ spektakliai: ,,TAIPNE“, ,,Seno rakto istorija“), filmai: (,,Fėja išdykėlė“, ,,Meškio Tedžio Kalėdos“), SUP vaikams teikiamos rekomenduojamos paslaugos: spec. pedagogo, psichologo, logopedo. 4. Siekiant užtikrinti kokybišką ugdomąją veiklą, skatinti pedagogų atvirumą naujovėms ir inovacijoms ugdymo procese, stiprinti kompiuterinio raštingumo gebėjimus, įstaigos pedagogai dalyvavo įvairiuose rajoniniuose, respublikiniuose, renginiuose, konkursuose, parodose. 2022 m. tęsėme dalyvavimą Europos Sąjungos struktūrinių fondų lėšomis bendrai finansuojamame projekte ,,Inovacijos vaikų darželyje“ (projekto kodas Nr. 09.2 1-ESFA-V-726-01-0001). Ugdymui naudojome įsigytas naujas inovatyvias priemones: edukacines bitutes-robotus ,,Bee-Bot“, edukacinius kilimėlius, interaktyvius ekranus, planšetes, STEAM stovą, varžtus, veržles, poveržles, tvirtinimo detales, iškiliuosius veidrodžius ir kt. Šios edukacinės –inovacinės priemonės skirtos mokytis programavimo, algoritmo pagrindų bei siekiant įtraukti ir sudominti vaikus. 2022 m. įstaigos pedagogai į praktiką diegė mokslo pažanga grindžiamą ugdymą ir inovatyvius pedagoginius metodus bei priemones, t. y. transformavo IU praktikas į pažangesnes, dėl ko gerėjo vaikų matematiniai, programavimo, loginio mąstymo įgūdžiai.Atnaujinome grupių veiklos kampelius, grupes aprūpinome būtiniausia metodine – pedagogine, grožine literatūra, ugdymui reikalingomis priemonėmis. Vyko kūrybinių darbų parodos: ,,Mano miestas – Varėna“ (2022-01-11 direkt. įsak. Nr. V-1-2), ,,Mano namai - mano tvirtovė“(2022-01-11 direkt. įsak. Nr.V-1-3), interaktyvios viktorinos ,,Lietuva – mano namai“(2022-01-12 direkt. įsak. Nr. V-1-4), ,,Didingi pasaulio statiniai“ (2022-11-25 direkt. įsak. Nr. V-1-61).Tikslai – ugdyti vaikų pilietiškumo ir pagarbos jausmą savo miestui, jo istorijai, kultūrai. Kurti savo svajonių namą, ugdyti tautiškumą, kūrybiškumą, naudojant inovatyvias priemones. Plėsti vaikų žinias apie Lietuvą, ugdyti pagarbą ir meilę savo šaliai. Skatinti domėtis apie Lietuvos istoriją, jos simbolius, lankytinas istorines vietas. Ieškoti inovatyvių ugdymo formų, būdų bei jų pritaikymo galimybių ugdymosi procese. Ugdyti komandinio darbo įgūdžius. Plėtoti bendradarbiavimą tarp šalies ugdymo įstaigų.Vyko pažintinės – edukacinės išvykos, kurių tikslas – susipažinti su skirtingomis profesijomis: į Varėnos priešgaisrinę gelbėjimo tarnybą (2022-05-03 direkt. įsak. Nr. V-1-16), Varėnos policijos komisariatą (2022-11-15 direkt. įsak. Nr. V-1-58), ,,Mielinių bandelių kepimas“, ,,Pagramdukas“, ,,Pasivėžinimas arkliuku“ Dargužių km., Varėnos raj. (2022-09-08 direkt. įsak. V-1-37). Dalyvaujame prevenciniame respublikiniame ilgalaikiame projekte ,,Vaiko kelias į gražią kalbą. Laimingas vaikas. Miklūs piršteliai.“ (2022-01-06 direkt. įsak. Nr. V-1-1)5. Rengėme kūrybinių darbų parodas: ,,Dovanėlė tau, mamyte“ (2022-03-30 direkt. įsak. Nr. V-1-12A), ,,Nuotaikingas moliūgas“ (2022-10-12 direkt. įsak. Nr. V-1-42), virtualias parodas ,,Pasveikinkim vieni kitus“ (2022-10-10 Nr. V-1-55), rajoninės PU ir IU ugdymo parodos ,,Din di lin Kalėdų varpelis“ (2022-11-17 direkt. įsak. Nr. V-1-59), kūrybinių-inžinerinių darbų ,,Didingi pasaulio statiniai“ (2022-11-25 direkt. įsak. Nr. V-1-61). Parodų tikslai – per kūrybiškumą, meninę saviraišką ugdyti meilės, padėkos, pagarbos jausmą mamai. Įtraukti vaikus, jų tėvus ir mokytojus į aktyvią kūrybinę veiklą, panaudojant gamtines žaliavas. Sukurti šventinę nuotaiką laukiant žiemos švenčių. Sumaniai ir išradingai veikiant, įgyvendinti STEAM idėjas kasdienėje ugdymosi praktikoje. Uždaviniai - sudaryti sąlygas meninei raiškai; skatinti vaikų, pedagogų, tėvų bendradarbiavimą, plėtojant meninę, pažinimo, socialinę kompetencijas; kūrybinio proceso metu skatinti vaikus perteikti meilę mamai. Skatinti vaikus ilgiau pabūti gamtoje, pastebėti rudenėjančios gamtos grožį. Ugdyti vaikų originalumą, kūrybiškumą, meninę saviraišką, bendravimo, bendradarbiavimo įgūdžius. Naudojant įv. meninės raiškos priemones, pagaminti proginį atviruką. Skatinti ieškoti, išbandyti įv. darbų atlikimo technikas. Ugdyti kūrybinius, meninius sugebėjimus, puoselėti vertybines nuostatas. Siekti geresnių ugdytinių, tėvų, pedagogų tarpusavio santykių, įvairinti ugdymo procesą. Skatinti kūrybinį bendradarbiavimą tarp šalies IU ir PU ugdymo įstaigų. Tyrinėti, domėtis ir pažinti įv. žymius pasaulio statinius. Sukurti viziją, modelį pasirinktam STEAM statiniui pagal turimas žinias, matytas nuotraukas, vaizdo medžiagą. Pasigaminti priemones ir jungiant jas varžtais ir veržlėmis sukonstruoti statinį. Ugdytinių tėvus įtraukti į darbelio atlikimą.Patirtis, kurią vaikai įgijo, dalyvaudami šiuose renginiuose padeda geriau pažinti save, bendraamžius, aplinkinį fizinį bei gamtos pasaulį, ugdyti socialines, komunikacines, pažinimo, kūrybingumo, verslumo, iniciatyvumo, bendradarbiavimo kompetencijas, tobulinti matematinius gebėjimus, naudoti inovatyvias priemones.Norėdami efektyvinti ir sustiprinti korupcijos prevenciją ir antikorupcinę aplinką įstaigoje, skyrėme atsakingą asmenį už korupcijos prevenciją (2022-01-24 direkt. įsak. Nr. V-1-7). Patvirtinome Varėnos ,,Pasakos“ vaikų l/d ,,Korupcijos prevencijos programą 2022-2025 metams“ (2022-01-24 direkt. įsak. Nr. V-1-8), ,,Korupcijos prevencijos programos įgyvendinimo priemonių planą 2022-2025 metams“ (2022-01-24 direkt. įsak. Nr. V-1-9). Sudaryti metinių darbuotojų veiklos vertinimo, pedagogų metinio pokalbio grafikai (2022-02-17 direkt. įsak. Nr. V-1-10). Patvirtintas ,,Ikimokyklinio ir priešmokyklinio vaikų testavimo tvarkos aprašas“, paskirtas atsakingas asmuo už vaikų testavimo greitaisiais antigeno testais organizavimą (2022-03-03 direkt. įsak. Nr. V-1-11). Įstaigos bendruomenės nariams vyko priešgaisrinės saugos mokymai (2022-05-30 direkt. įsak. Nr V-1-28). Siekdami užtikrinti ugdymo kokybę, skatinti darbuotojų kolegialumą, bendravimą ir bendradarbiavimą buvo patvirtintas ,,Pedagoginės priežiūros organizavimo planas 2022m.“, paskirtas atsakingas asmuo organizuotos ugdomosios veiklos stebėjimui (2022-09-23 direkt. įsak. Nr. V-1-40). Siekiant skatinti energetinį efektyvumą įstaigoje, sudarėme ,,Elektros ir šilumos energijos taupymo priemonių planą 2022-2023 m.“ (2022-10-12 direkt. įsak. Nr. V-1-43). Buvo sudarytos komandos 2023 m. veiklos planui ir 2023-2025 m. strateginiam veiklos planui parengti (2022-10-31 direkt. įsak. Nr. V-1-52), patvirtintas PU grupių ugdomosios veiklos ilgalaikis planas 2022-2023 m. m. (2022-11-07 direkt. įsak. Nr. V-1-53). Sudaryta ,,Turto metinės inventorizacijos komisija“, atlikta metinė inventorizacija (2022-10-25 direkt. įsak. Nr. V-1-61A).2022-04-21 d. dalyvavome mokslinėje-praktinėje konferencijoje ,,Inovatyvus ir kūrybiškas informacinių ir ryšių technologijų naudojimas ugdant vaikų informatinį mąstymą“. 2022-05-25/2022-10-24 d. dalyvavome Nacionalinės švietimo agentūros (NŠA) ir Švietimo, mokslo ir sporto ministerijos (ŠMSM) projekto ,,Skaitmeninio ugdymo turinio kūrimas ir diegimas“ (Nr. 09.2.1-ESFA-V-726-03-001) 40 akad. val. mokymuose ,,Kaip kūrybiškai ir kokybiškai įgyvendinti atnaujintą priešmokyklinio ugdymo programą?“. 2022-11-03 d. Varėnos rajono ugdymo įstaigų vadovų ir pedagogų seminare-konferencijoje ,,Ugdymo planų bei ugdymo turinio įgyvendinimas ir lyderystė“ dalinomės įgyta gerąja patirtimi su PU pedagoge skaitėme pranešimus: ,,Socialinės rizikos vaikų ir jų šeimų bendruomeniškumo ugdymas pasitelkiant menus“, ,,Projektinis ugdymas PU grupėse“. 2022-11-17 d. Varėnos raj. ugdymo įstaigų IU ir PU pedagogų metodinio užsiėmimo metu skaičiau pranešimą tema ,,Priešmokyklinio ugdymo turinio naujovės“. 2022-11-29 d. dalyvavome respublikinėje ikimokyklinių įstaigų darbuotojų asociacijos ,,Sveikatos želmenėliai“ konferencijoje. 2022-12-05 d. respublikinės ikimokyklinių įstaigų darbuotojų asociacijos ,,Sveikatos želmenėliai“ konferencijoje dalinausi gerąja darbo patirtimi - skaičiau pranešimą ,,Socialinės rizikos vaikų ir jų šeimų bendruomeniškumo ugdymas pasitelkiant menus“. Siekdama suburti stiprią bendruomenę ir kurti vertę įstaigai, išklausėme paskaitą bendruomenei ,,Vaikų savireguliacijos ir savarankiškumo įgūdžių ugdymas“ (2022-05-03 d.).2022 m jau antra įstaigos pedagogė išklausė ,,Kimochis“ socialinių emocinių įgūdžių ugdymo programą. 2022 m. įsigijome antrą komplektą šios programos edukacinių žaislų (Balandė-Meilė, Rožė, Dobilėlis, Vikšrelis, Debesėlis, Lipšniakojė, Mini Katė, Pasakojimų kubeliai, Jausmų rinkinio knyga), todėl ,,Kimochis“ socialinių emocinių įgūdžių ugdymo programą galėjome vykyti jau dvejose IU grupėse. "Kimochis" (japonų k. kimochi reiškia „jausmas“). Tai paprasta ir efektyvi ugdymo programa, kur smagios, įtraukiančios ir inovatyvios veiklos, padeda vaikams įgyti pasitikėjimo savimi ir išmokti spręsti sudėtingas socialines-emocines situacijas. Ugdymo kokybę užtikrinome:1) stiprindami pedagogų profesinį kapitalą – trys įstaigos darbuotojos mokosi aukštojoje valstybinėje Vilniaus kolegijoje Pedagogikos katedroje, siekiant įgyti ikimokyklinio ugdymo mokytojo (Auklėtojo) kvalifikacinę kategoriją (viena darbuotoja jau baigė šią mokymo įstaigą 2022 m.);2) modernizuodami švietimo įstaigos aplinką – įsigijome: sensorinį kampelį, burbulų vamzdį, šviečiančius pluoštus burbulų vamzdžiams, lavinamąją priemonę-ėjimo kauliuką ,,Maxi“, dėlionių įv. amžiaus vaikams, laminavimo aparatų, vaikiškų sniego kastuvų, balansines svarstykles, skaičių, geometrinių figūrų rinkinius, kanceliarinių prekių (klijų, guašo, vaikiškų knygučių, plastilino, modelino, spalvotų pieštukų, kartono, įmaučių, žirklių kairiarankiams ir kt.), didžiųjų raidžių rinkinį, medinį kalendorių, balansavimo pagalvėles, vaikiškas mašinas, konstruktorius, edukacines priemones-plakatus, priemones lauke (,,Paukščiai“, Vabzdžiai“, Žalioji ABC“), manipuliacines lentas: (,,Krokodilas“, ,,Ūkis“, ,,Safaris“), interaktyvias žaidimo priemones lauke, sensorines figūrėles, magnetinių žaidimų, vaikiškų sportinių marškinėlių (22 vnt.), baldus grupėse – įv. dydžio lentynas (5 vnt.), sieninį ištraukiamą ekraną, medinį 4 krypčių veidrodį, įsigijome vaikiškos patalynės, rankšluosčių, interaktyvų ekraną IU (penkiamečių) grupėje, sieninį ekrano laikiklį, nešiojamą ir planšetinį kompiuterius, spausdintuvą, JBL kolonėles (3 vnt.), atverčiamus planšečių dėklus (13 vnt.), pirmos pagalbos vaistinėlę, kraujo spaudimo matuoklį, elektroninį termometrą, ventiliatorių.3) kurdami saugią ir kokybišką kiemo vaikų žaidimų aplinką – kasmet vykdoma vaikų žaidimo aikštelės patikra (2022-06-13 d.).Įstaigoje veikianti Vaiko gerovės komisija rūpinasi vaikų gerove - saugia ir palankia ugdymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą įstaigoje .Priešmokyklinio amžiaus vaikams ugdymo procesą organizuojame, vadovaujantis ŠMSM patvirtinta Bendrąją priešmokyklinio ugdymo ir ugdymosi programa (2022-08-24 d. įsak. Nr. V-1269). Ikimokyklinio ugdymo procesą organizuojame vadovaudamiesi ikimokyklinio ugdymo programa „Vaikystės takeliu“, kuri buvo atnaujinta 2022 metais ir pritarta Varėnos raj saviv. Tarybos (2022-08-30 d. sprendimas Nr. T-IX-986).Norėdami tobulinti bendravimą ir bendradarbiavimą, gerosios patirties sklaidą, siekiant ikimokyklinio ir priešmokyklinio amžiaus vaikų ugdymosi kokybės, tobulinant pedagogų profesines kompetencijas – ugdytinių motyvavimo ir paramos jiems, ugdytinių pažinimo ir jų pažangos pripažinimo, profesinio tobulėjimo srityse, bendradarbiaujame su Lietuvos ,,Pasakos“ vaikų lopšeliais darželiais, pasirašėme bendradarbiavimo sutartį su Alytaus ,,Pušynėlio“ ir Prienų ,,Gintarėlio“ vaikų lopšeliais-darželiais (2022-07-11 d.). |

Direktorė \_\_\_\_\_\_\_\_\_\_\_\_\_\_\_ Rosita Janina Svetikienė \_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)